Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 537/11/7712	Svidník, 9.3.2012
EEČ : 2-60-20-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Podľa § 216 ods. 1 Tr. por. trestné stíhanie obvinenej XXXXX, nar. XXXXX v Bardejove trvalé bytom Rovné č. 148, okr. Svidník, invalidná dôchodkyňa  pre prečin ublíženia na zdraví podľa § 158  Tr. zák. , ktorého sa mala dopustiť tak, že dňa 02.12.2011 o 10.50 hod. viedla osobné motorové vozidlo zn. Škoda-Felícia EČ:  SK 446AN po štátnej ceste I. triedy číslo 73   po ulici Stropkovskej vo Svidníku v smere od obce Stročín, pričom počas jazdy  pri odbočovaní vľavo na ulicu Nábrežnú nedala prednosť v jazde protiidúcemu osobnému motorovému vozidlu zn. Seat Cordoba EČ: SP 370 AA, ktoré viedla XXXXX, pričom došlo k dopravnej nehode pri ktorej XXXXX utrpela otras mozgu ľahkého stupňa, podvrtnutie krčnej chrbtice a pomliaždenie obidvoch kolien, ktoré zranenia  podľa znaleckého posudku si vyžiadali  práceneschopnosť 4-5 týždňov, jej spolujazdkyne 
-	XXXXX utrpela otras mozgu ľahkého stupňa, podvrtnutie krčnej chrbtice, pomliaždenie prednej steny hrudníka a pomliaždenie ľavého kolena, ktoré zranenia si vyžiadali  práceneschopnosť 4-5 týždňov 
-	XXXXX utrpela tržnú ranu pravého predkolenia a pomliaždenie a krvnú podliatinu v oblasti ľavého predkolenia, ktoré zranenia si vyžiadali práceneschopnosť 14 dní  
-	a spolujazdkyňa obvinenej XXXXX utrpela zlomeninu 4 a 5  rebra vpravo, zlomeninu  ľavej lopatky, ktoré zranenia si vyžiadali  práceneschopnosť po dobu  4-6 týždňov 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
16 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
 Uznesením povereného príslušníka PZ Okresného dopravného inšpektorátu vo Svidníku sp. zn. ORP- 28/DI-SK-2011  zo dňa 19.12.2011. bolo začaté   trestné stíhanie a súčasne vznesené obvinenie XXXXX  pre prečin ublíženia na zdraví podľa § 158   Tr. zák. Trestného činu sa mala dopustiť tak, ako je to uvedené vo výrokovej časti  tohto uznesenia. 

-	2 -

	Dňa 02.03.2012 mi poverený príslušník PZ predložil vyšetrovací spis s návrhom, aby na obvinenú XXXXX  bola podaná súdu  obžaloba pre uvedený prečin.
	Preskúmaním vyšetrovacieho spisu som zistil, že obvinená spáchala prečin pre ktorý jej  bolo vznesené obvinenie, pričom na tento prečin zákon ustanovuje  
trest odňatia slobody, ktorého horná hranica je 1 rok. Obvinená vyhlásila, že spáchala skutok, za ktorý je stíhaná a svoje konanie ľutuje. Dala súhlas na podmienečné zastavenie trestného stíhania. Urobila opatrenie na náhradu škody tým, že oznámila poisťovni  Allianz- Slovenská poisťovňa a.s. poistnú udalosť, s ktorou ma uzavretú poistnú zmluvu pod č. 8080094235. Škodová udalosť v uvedenej poisťovi je vedená pod č. 1180134765. 
	Poškodení XXXXX, XXXXX, XXXXX, XXXXX a XXXXX po zákonnom poučení uviedli, že sa pripájajú v trestnom konaní na náhradu škody. Tento svoj nárok bližšie neodôvodnili, ako aj výšku škody nekonkretizovali, tak ako to má na mysli ustanovenie § 46 ods. 3 Tr. por. 
	Obvinená v mieste bydliska používa dobrú povesť. Toho času nepracuje, je čiastočnou invalidnou dôchodkyňou.  Podľa odpisu z registra trestov súdne trestaná doposiaľ nebola. V evidenčnej karte vodiča nemá zaznamenaný žiadny dopravný priestupok. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom  obvinenej po  vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a/ vyhlásila, že spáchala skutok, za ktorý je stíhaná a nie sú odôvodnené pochybnosti o tom,  že jej vyhlásenie bolo vykonané slobodne, vážne a zrozumiteľne, 
b/ nahradila škodu, ak bola činom spôsobená, alebo s poškodenými o jej náhrade uzavrela dohodu alebo urobila iné opatrenia na jej náhradu 
c/ vzhľadom na osobu obvinenej, s prihliadnutím na jej doterajší život a na okolnosti prípadu možno takéto rozhodnutie považovať za dostačujúce. 
	Nakoľko obvinená splnila zákonné podmienky pre postup podľa citovaného ustanovenia, bolo potrebné rozhodnúť tak, ako sa uvádza vo výrokovej časti. 
	V zmysle ustanovenia § 216 ods. 2 Tr. por. bola obvinenej určená  skúšobná doba podmienečného zastavenia trestného stíhania v trvaní 16 (šestnásť  ) mesiacov.
	Ak obvinená v priebehu skúšobnej doby povedie riadny život, rozhodne orgán, ktorý trestné stíhanie v prvom stupni podmienečne zastavil, že sa obvinená osvedčila.  Inak rozhodne, a to prípadne aj počas skúšobnej doby, že sa v trestnom stíhaní pokračuje / § 217 ods. 1 Tr. por./. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor